ઘર અને સામાજિક બાબતોમાં ઉતાર-ચઢાવ રહેશે, પરંતુ સરવાળે તમે દરેક બાબતોમાં પોતાની આવડત અને બુદ્ધિથી સફળ બનશો. વર્ષ દરમિયાન તમે શારીરિક બાબતોમાં વધુ સજાગ બનશો. મોટી મુસાફરી કે ધાર્મિક બાબતોમાં વધુ પ્રયત્ન કરવા પડે તેવું બની શકે. વર્ષ દરમિયાન નવા વર્ષની શરૂઆતથી ડીસેમ્બર ૨૦૧૮ સુધી આર્થિક બાબતોમાં પ્રગતિ રહે. માર્ચ ૨૦૧૯ પછી રાહુનું ત્રીજે ભાવે ભ્રમણ તમારી ઘર, મકાન અને વાહનની ચિંતાઓમાં ઘટાડો કરી દેશે.એપ્રિલ ૧૯ દરમિયાન શનિનું સ્થાન અને ગુરુનું નવમ ભાવે આવવું તમને વ્યવસાય બાબતે એપ્રિલ ૨૦૧૯ની શરૂઆતના દિવસો, ટૂંકા સમય માટે મોટી તકો આપી શકે તેવું લાગે છે. જે જાતકો લગ્ન બાબતે ઉત્સુક છે, તેમને ફેબ્રુઆરી અને માર્ચ ૨૦૧૯ નસીબવંત સાબિત થઇ શકે, મંગળનું પ્રથમ ભાવે ભ્રમણ આ સમય દરમિયાન તમારા આત્મવિશ્વાસમાં વધારો કરશે, અને તમને સફળતા આપી શકે.વર્ષ દરમિયાન તમે મધ્યમથી સારી પ્રગતિ કરી શકશો, વિદ્યાર્થીઓ માટે વર્ષ વધુ મહેનત સૂચવે છે. વડીલો અને મહિલાઓ માટે વર્ષ દરમિયાન માનસિક અને શારીરિક રીતે વધુ સજાગ રહેવું જરૂરી રહેશે.